’Ngi ꞌén kixi̱í ra xian‑no,
jè xi̱ta̱ ra mì ya̱ ꞌfahaꞌsen‑ni ya̱ xo̱tjo̱ba̱ ínchíꞌbá‑la̱ forrè,
jè ra ta xìn ꞌfahaꞌsen‑kjá‑ni,
xi̱ta̱ chijé‑ní;
jè ra fìko̱ chijé cho̱.
Tanga jè ra ya̱ ꞌfahaꞌsen‑ni ya̱ xo̱tjo̱ba̱ ínchíꞌbá,
jè‑ní ra chji̱ngo̱ ra síkinda̱ jñà forrè.
Jè ra síkinda̱ xo̱tjo̱ba̱ ínchíꞌbá‑la̱ forrè kjíꞌxa̱á‑la̱,
ko̱ jè chji̱ngo̱ cho̱ chja̱ ꞌí‑la̱ nga jngo jngo forrè‑la̱,
ko̱ jñà forrè ꞌnchréjtaá‑la̱ jè ni‑la̱;
a̱kjòn bachrje ínchíꞌbá‑la̱.
ꞌKia̱ nga ijye bachrje ijye forrè‑la̱,
jè fì ítjòn‑la̱,
ko̱ jñà forrè fìtji̱ngi‑la̱ nga̱ ꞌnchréjta‑la̱ nga jè ni‑la̱.
Tanga jngo xi̱ta̱ ra mì kì bexkon mì kì ki̱ji̱tji̱ngi‑la̱,
ta kjoa̱achingaá‑la nga mì kì ꞌnchré jta‑la̱ jngo xi̱ta̱ ra kjꞌií.
Jesús,
ꞌkoa̱ ꞌsín tsiꞌkéna̱jmí jngo‑la̱ kjoa̱ ra mangásòn,
tanga mì kì kjòchi̱ya‑la̱ kóꞌsín tsò‑ni.
Jesús india ko̱ kitsò‑ila̱:
―Ngi ꞌén kixi̱í ra ko̱xin‑no.
ꞌA̱án‑ná xo̱tjo̱ba̱ ínchíꞌbá ñánda̱ nga ꞌfahaꞌsen‑ni forrè.
Ngaꞌtsì jñà ra ꞌji ítjòn‑na,
xi̱ta̱ chijé‑ní,
jñà ra fìko̱ chijé cho̱;
ko̱ jñà forrè mì kì kiíꞌnchréhijon‑la̱.
ꞌA̱n‑ná jè xo̱tjo̱ba̱;
jè ra a̱ꞌta tsa̱ꞌa̱n kjoa̱haꞌsen‑ni ko̱tojiín ta mé kjo̱hiꞌin‑nioo̱.
ꞌKoa̱á ꞌsín ko̱ma koni jngo forrè ra ko̱ꞌki ꞌfahaꞌsen ko̱ ko̱ꞌki bitjo ínchíꞌbá‑la̱ ko̱ sakó‑la̱ xka̱ ijñá ra bakjèn.
’Jè ra chijé,
ta kií xá ꞌfiì‑ni nga síchijé,
nga ꞌfiì síꞌken ko̱ nga ꞌfiì síkitsóñà;
tanga ꞌa̱n,
kií xá ꞌjíi̱‑na nga kataꞌse‑najiòn kjo̱binachon ra mì feheꞌta;
mé‑ni nga nda si̱tsjako̱‑no jè kjo̱binachon ra ꞌa̱n tsja‑no.
ꞌA̱n‑ná jè chji̱ngo̱ ra nda kjòn koꞌndá forrè.
Jè chji̱ngo̱ ra nda kjòn koꞌndá forrè,
chi̱ba̱‑lá síꞌken‑tjì‑la̱ ijo‑la̱ jñà forrè‑la̱.
Jè xi̱ta̱ ra ta tímachjí‑la̱ nga koꞌndá forrè,
ꞌkia̱ nga be nga nchrabá jè tsi̱jén tà isa̱á tsjin jnchro jñà forrè ko̱ a̱kjòn fahachinga,
nga̱ ki,
mì tsa ngi chji̱ngo̱ cho̱‑jìn ko̱ mì tsa ꞌtse̱‑jìn jñà forrè.
Ko̱ jè tsi̱jén,
a̱kjòn tsabáꞌñó jñà ndí forrè,
jndíi̱ ra ján síkjahachinga.
’Jè xi̱ta̱ chi̱ꞌnda ra̱kìi̱,
kií fahachinga‑ni nga ta jè chjí‑la̱ kájno‑la̱,
mì tsa jñà ꞌsín kinda̱ jñà forrè.
’Koni ꞌsín jè Nainá ra Na̱ꞌìn‑na̱ bexkon‑na ti̱ꞌkoa̱á bexkon‑te ra jè,
ko̱ ꞌkoa̱á ti̱ꞌsín bexkon‑te forrè‑na̱ ko̱ bexkon‑te‑na ra jñà.
ꞌA̱án‑ná chji̱ngo̱ ra nda síkinda̱ ko̱ tíjna̱nda‑na nga si̱ꞌkén‑tjì‑la̱ ijo‑na̱ a̱ꞌta ꞌtse̱ forrè‑na̱.
Tjín‑isa‑na forrè ra mì tsa i̱ ínchíꞌbá‑la̱;
ti̱ꞌkoa̱á machjeén‑ní nga kji̱nchrabàko̱‑tse.
Jñà,
kji̱ꞌnchréhijon‑na,
jngoó ínchíꞌbá ko̱ma‑ni ko̱ jngoó chji̱ngo̱ ꞌse̱‑la̱ ra si̱ìkinda̱.
’Jè Na̱ꞌìn‑na̱ tsjakeé‑na ta nga̱tjì‑la̱ nga̱ tsja‑ná ijo‑na̱ nga ki̱yáa̱,
ko̱ maá india kóti̱jnakon‑na a̱skan ꞌkia̱ nga kjoa̱áya‑na.
Mì tsa yá ra kjo̱ꞌñó tíꞌsín‑na nga títsja ijo‑na̱,
nga̱ ta kjo̱nda tsa̱ꞌa̱n‑ná nga títsja.
Tjíꞌnde‑na nga ma tsja jè ijo‑na̱,
ti̱ꞌkoa̱ tjíꞌnde‑na nga ma kjoa̱áya india‑na.
ꞌKoa̱á ꞌsín tjín jè kjo̱téxoma ra kitsjà‑na jè Na̱ꞌìn‑na̱.
Jñà xi̱ta̱ judío,
ꞌkia̱ nga kiíꞌnchré jñà ꞌén kìi̱,
india ti̱jñà tsakátikjo‑ni.
Kjìn ma‑ni ra kitsò:
―¿Mé‑ni ko̱ꞌki xi̱ta̱ ra naꞌyá‑la?
Inìma̱ ꞌcho‑la̱ ni̱í tjíjin ya̱ inìma̱‑la̱ ko̱ ská‑la̱.
Tanga jñà xi̱ta̱ ra iꞌka kitsó‑ní:
―Ni̱jngo xi̱ta̱ ma‑la̱ ko̱ꞌsín ki̱chja̱ tsa inìma̱ ꞌcho‑la̱ ni̱í tjíjin inìma̱‑la̱.
¿A maá‑la̱ xi̱ta̱‑ni̱í ski̱íꞌxa̱ngi‑ni xko̱n xi̱ta̱ ra xka̱?